**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014

**o informáciách v záležitostiach Európskej únie a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

§ 1

Predmet úpravy

Tento zákon upravuje podmienky, postup a rozsah informačnej povinnosti orgánov verejnej moci vo vzťahu k záležitostiam Európskej únie.

§ 2

Základné ustanovenia

Dokument povinne zverejňovaný podľa tohto zákona je dokument, ktorého autorom je orgán Európskej únie.

Dokument povinne zverejňovaný podľa tohto zákona je aj dokument, ktorého autorom je orgán verejnej moci a ktorý je tvorený z dôvodu vykonávania spolurozhodovacích práv, vypracovávania pripomienok, komentárov a stanovísk týchto orgánov a orgánov Európskej únie.

Medzi povinne zverejňované dokumenty, ktorých autorom je orgán verejnej moci, patria aj

predbežné informácie,

prehľad udalostí na aktuálny kalendárny rok,

oznámenia,

správy zo zasadnutia Európskej rady alebo Rady,

správy zo zasadnutí prípravných orgánov Európskej rady alebo Rady, na ktorých sa zúčastnil zástupca Slovenskej republiky.

§ 3

Na účely tohto zákona sa rozumie

predbežnou informáciou informácia, ktorú podáva Národnej rade Slovenskej republiky (ďalej len „národná rada“) minister zahraničných vecí a európskych záležitostí raz za šesť mesiacov a týka sa záležitostí, ktoré vedú alebo by mohli viesť k zmene zmluvných základov Európskej únie, k zmene postavenie Slovenskej republiky v Európskej únii, alebo má pre Slovenskú republiku vo vzťahu k Európskej únii osobitný význam,

prehľad udalostí na aktuálny kalendárny rok informácia, ktorú v januári príslušného kalendárneho roka minister zahraničných vecí a európskych záležitostí predkladá národnej rade a ktorá obsahuje prehľad všetkých plánovaných významných stretnutí, rokovaní a summitov orgánov Európskej únie na príslušný kalendárny rok,

oznámenie je informácia, ktorou sa zverejňuje podanie orgánu verejnej moci na Súdny dvor Európskej únie vo veciach patriacej do jeho príslušnosti, resp. podanie orgánu Európskej únie proti Slovenskej republike; zverejňuje sa aj správa o ústnom pojednávaní v takejto veci a pravidelná informácia o vývoji v takejto veci.

§ 4

Spôsob informovania

Národná rada, vláda Slovenskej republiky, ministerstvá a ostatné ústredné orgány štátnej správy[[1]](#footnote-2)), ako aj všetky organizácie v ich zriaďovateľskej pôsobnosti, v ktorých pôsobnosti je vypracovávanie, prerokovávanie alebo predkladanie dokumentov podľa § 2, sú povinné tieto dokumenty bez zbytočného odkladu po ich vypracovaní prostredníctvom Ministerstva zahraničných vecí a európskych záležitostí Slovenskej republiky (ďalej len „ministerstvo“) odovzdať na zverejnenie Informačnej databáze pre záležitosti Európskej únie (ďalej len „informačná databáza“). Túto povinnosť majú aj tie orgány verejnej moci, ktorým je dokument podľa § 2 adresovaný niektorým z orgánov Európskej únie.

Dokumenty podľa § 2 sú odovzdávané na zverejnenie v informačnej databáze v elektronickej forme.

Ministerstvo k dokumentu, ktorého autorom je orgán Európskej únie, pred jeho zaslaním na zverejnenie v informačnej databáze, vypracuje povinné náležitosti dokumentu, ktorými sú

názov dokumentu,

kód materiálu,

autor,

adresát, ktorému je pôvodný európsky dokument určený,

sprostredkovateľ, pokiaľ existuje,

jazyk dokumentu,

dátum vypracovania dokumentu,

štatút dokumentu,

typ dokumentu,

klasifikácia dokumentu z hľadiska ochrany utajovaných skutočností.

§ 5

Informačná databáza pre záležitosti Európskej únie

Informačná databáza je verejným registrom povinne zverejňovaných dokumentov podľa § 2. Informačná databáza je informačný systém verejnej správy[[2]](#footnote-3)).

Úlohy spojené s činnosťou informačnej databázy zabezpečuje Kancelária národnej rady.

Kancelária národnej rady v rámci informačnej databázy zriadi a prevádzkuje webovú stránku ako podstránku na webovom sídle Národnej rady Slovenskej republiky. Na tejto webovej stránke zverejňuje informačná databáza všetky dokumenty podľa § 2 prehľadným a prístupným spôsobom umožňujúcim hromadný prístup k týmto dokumentom[[3]](#footnote-4)).

§ 6

Na zverejňovanie dokumentov v informačnej databáze, ako aj na obmedzenia týkajúce sa zverejňovania týchto dokumentov sa primerane vzťahujú ustanovenia osobitného zákona[[4]](#footnote-5)).

Informačná databáza zverejňuje dokumenty bez zbytočného odkladu po ich odovzdaní na zverejnenie podľa § 4 ods. 2.

Informačná databáza zverejňuje odovzdané dokumenty tak, aby bolo možné ich jednoduché automatizované vyhľadávanie právnickými osobami a fyzickými osobami.

§ 7

Záverečné ustanovenia

Týmto zákonom nie je dotknutý osobitný predpis o prístupe k informáciám4).

**Čl. II**

Zákon č. 350/1996 Z. z. o rokovacom poriadku Národnej rady Slovenskej republiky v znení zákona č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., zákona č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 191/2011 Z. z., zákona č. 69/2012Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z. a zákona č. 402/2013 Z. z. sa mení a dopĺňa takto:

V § 43 sa dopĺňa nový ods. 4, ktorý znie:

„(4) Predseda národnej rady prostredníctvom vedúceho Kancelárie národnej rady zabezpečuje chod a fungovanie Informačnej databázy pre záležitosti Európskej únie42a).“.

Poznámka pod čiarou k odkazu 42a) znie:

„42) Zákon č. ..../2014 Z. z. o informáciách v záležitostiach Európskej únie a o zmene a doplnení niektorých zákonov.“.

**Čl. III**

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008 Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009 Z. z., zákona č. 37/2010 Z. z., zákona č. 372/2010 Z. z., zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013Z. z., zákona č. 311/2013 Z. z. a zákona č. 313/2013 Z. z. sa mení a dopĺňa takto:

V § 14 ods. 2 sa v písm. i) na konci bodka nahrádza čiarkou a pridáva sa nové písm. j), ktoré znie:

„j) zber a prípravu všetkých dokumentov v záležitostiach Európskej únie a odosiela ich na zverejnenie v Informačnej databáze pre záležitosti Európskej únie podľa osobitného predpisu1aa).“.

Poznámka pod čiarou k odkazu 1aa) znie:

„1aa) Zákon č. ..../2014 Z. z. o informáciách v záležitostiach Európskej únie a o zmene a doplnení niektorých zákonov.“.

**Čl. IV**

Tento zákon nadobúda účinnosť 1. januára 2015.

1. ) Zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov. [↑](#footnote-ref-2)
2. ) § 2 písm. b) zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov. [↑](#footnote-ref-3)
3. ) § 4 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-4)
4. ) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-5)